NaiveNeuron/SloPal huggingface dataset:
M. Fronc, poslanec: (2010-02-10):
Pozrite sa, ja si dokonca myslím, že tá prvá vec, ktorá sa týka toho, aby, keď sa spĺňajú podmienky, mohli tie vysoké školy robiť aj magisterské štúdium, vyplýva aj priamo zo zákona, pretože v zákone sa hovorí, že keď vysoká škola spĺňa podmienky, tak môže byť preradená z odbornej vysokej školy na vysokú školu. To znamená, ak jej to neumožníme, tak je to nezmyselné potom ustanovenie v znení zákona. A druhá vec, veľmi krátko. Tie dôvody tu zazneli. Ale je jedna vec, ktorú si treba uvedomiť, to obmedzenie o veku 65 rokov je obmedzenie, ktoré bolo prijaté prakticky už v prvej novele a v prvej zmene zákona v roku 1990 a trvá už mnoho rokov. Len vtedy bola úplne iná situácia, to si treba povedať. Jednak sa reagovalo trochu na to, že bolo veľa sporných pedagógov, profesorov, docentov, nechcem to tu rozobrať, telefón profesor, telefón docent ap., ale druhá vec je, že od kedy sa zmenili podmienky v štáte, zmenil sa vek, v ktorom všetci občania odchádzajú do dôchodku. Posunul sa na 62 rokov. A nielenže je takýto zákon, ale prakticky sa to už aj naplnilo. Čiže v tomto prípade zostávajú tri roky. Medzi tým, samozrejme, zaviedla sa akreditácia študijných programov s tým, že zaviedli sa aj podmienky. Tie podmienky sú postavené tak, že de facto profesor alebo docent, ktorý má vek 62 rokov, prakticky už nemôže garantovať, pretože nebude garantovať študijný program počas celého obdobia. Čiže v takom prípade je automaticky z možnosti byť garantom vylúčený už na základe podmienok v Akreditačnej komisii, keď sa rozhoduje o pridelení alebo rozhodnutí, či daný študijný program na príslušnej vysokej škole získa akreditáciu. To sú veci, ktoré si treba uvedomiť. A toto pravidlo dnes, myslím si, už naozaj treba posunúť, to je ten kompromis, ten vek 70 rokov ja pokladám za dobrý, a preto ho podporujem. Ďakujem pekne.
Sulanová, Magdaléna, poslankyňa NR SR (2023-05-18):
Pán predsedajúci, dajte, prosím, hlasovať o návrhu zákona ako o celku bez odporúčania gestorského výboru.
R. Madej, poslanec: (2005-05-13):
Len jednu vetu, lebo naozaj vystúpenie pána spravodajcu bolo určené pre mňa, prečo sú nebezpečné pôžičky. Nie všetky, samozrejme, pán profesor sú také, ale tieto určite také sú. Ja vám citujem z návrhu zákona § 14 Postúpenie pohľadávky: „Pohľadávku na splatnú časť pôžičky vyplývajúcu z uplatnenia práva správcu podľa § 11 ods. 5 môže správca so súhlasom ministerstva školstva a ministerstva financií postúpiť tretej osobe.“ Kto je tá tretia osoba? Kohokoľvek, kto sa prihlási, sa pýtam, na základe akých kritérií dostane pohľadávku študentov pre seba. Je to ustanovenie v zákone veľmi nebezpečné. Ak má mať správca tieto pohľadávky, tak nech si ich sám vymáha. Ale nech sa pohľadávky nepresúvajú na iné osoby bez akýchkoľvek kritérií, ktoré by boli ustanovené v zákone. Nič o ničom takom zákon nepojednáva. Ďakujem pekne.
Ježík, Jozef, poslanec NR SR (2012-12-05):
Ďakujem za slovo. Pani predsedajúca, dovoľte, aby som predniesol ešte jeden pozmeňujúci návrh. Ide čisto o legislatívnotechnickú úpravu. Čiže predkladám pozmeňujúci návrh poslanca Národnej rady Slovenskej republiky Jozefa Ježíka k návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 244/2012 Z. z. a o zmene a doplnení niektorých zákonov (tlač 225). V čl. I bode 143 § 143b ods. 2 sa vypúšťajú slová „a 9“. Ide čisto o legislatívnotechnickú úpravu. Ďakujem.
Karahuta, Jaroslav, poslanec NR SR (2023-02-08):
Ďakujem pekne za slovo, pán predsedajúci. Ja sa chcem dotknúť jednej veci, o ktorej rozprával pán poslanec Takáč, a to je to prednostné právo nájmu. Je pravdou, že dnes je systém nastavený tak, že ten, kto platí nájom, má nekonečné užívacie právo. Je to takto. Je pravdou, že záujemca, hlavne nejaký malý a mladý, sa ku tej pôde nevie dostať, pretože úplne prirodzene ten pôvodný nájomca po skončení zmluvy si bude uplatňovať ďalej svoj nájom, to je pravdou. Preto som hovoril, že to nie je téma, tak že teraz v pozmeňováku napíšeme, že vyhadzujeme to písmeno a koniec, lebo tak sme prijímali veľa zákonov, voči ktorým mám ja vážne výhrady. My musíme najprv spraviť analýzu dopadov, čo to bude znamenať, a nastaviť pravidlá tak budúceho nájmu, aby sa tí záujemcovia, hlavne malí, ale aj tí, ktorí majú v rámci pozemkového spoločenstva tú svoju pôdu a nevedia sa ku nej dostať, aby sa k tej pôde dostali, a to sa nedá urobiť jedným škrtnutím jedného článku, to chce širokú odbornú diskusiu, pretože nebuďme naivní, nová 504-ka nebude tak skoro, určite nebude do konca roka, aj keď všetci po nej voláme. Takže už keď robme zmenu, nerobme ju tak, aby sme ešte viac komplikovali poľnohospodárom život a ďakujme tým, ktorí aspoňže robia na tých poliach a, a hovorím, nezaťažme ich nejakou ďalšou zbytočnou byrokraciou. Takže áno, ale po odbornej diskusii a tá sa nedá urobiť za dva týždne. Ďakujem pekne.
Kremský, Peter, poslanec NR SR (2022-05-19):
Ďakujem veľmi pekne. Pán kolega Viskupič, rozumiem, že si vystupoval za stranu, že si, že si vlastne predniesol svoj príspevok za stranu, ale práve preto som veľmi prekvapený, lebo som u teba zvyknutý na také naozaj že faktické vecné pripomienky. To, čo si povedal, že väčšina úplných rodín s jedným či dvoma deťmi nepotrebuje ďalšiu pomoc, priznám sa, že oči otváram a nechápem. Ja mám tri deti a naozaj aj keby som mal len dve, tak tie časy, keď som zarábal niekde na úrovni priemernej mzdy a ledva-ledva sme vychádzali, si veľmi dobre pamätám a v tejto situácii, keď išli hore energie, keď výrazne zdraželi potraviny, proste deťom sa nedá povedať, že vieš čo, už nejedz, lebo máme málo a zdraželi potraviny. Ja si myslím, že toto je niečo, čo jednoducho sa nedá pochopiť, keď svoju nevôľu pomôcť rodinám odôvodňujete tým, že veď oni nepotrebujú ďalšiu pomoc. Je mi ľúto aj takého ´ačohentizmu´, ako sa hovorí, že no veď dobre, veď my nie sme proti, treba pomôcť aj rodinám, ale čo hentí a čo tí ďalší, hej? Ako dobre, hovoríme teraz o pomoci rodinám, potom môžeme hovoriť o niečom inom. Takže myslím si, že treba naozaj ostať pri tých vecných, faktických debatách a mne je tiež ľúto, že to tu musíme robiť takto v skrátenom konaní, ale jednoducho bolo veľa mesiacov, keď sa dalo o tom diskutovať, dalo sa s tým prísť do parlamentu a jednoducho vy ste to blokovali. Toto je plán B, to je už núdzové riešenie. Ak by sa to nepodarilo teraz, už by sme to nestihli vlastne od júla.
Simon, Zsolt, poslanec NR SR (2019-09-18):
Ďakujem pekne. Pán kolega Dostál, no zjavne my máme iné mentálne postavenie ako kolegovia z vládnej koalície. Ale, pán kolega Bernaťák, za..., na začiatku Radičovej vlády bolo 900... (Reakcia z pléna a prerušenie vystúpenia predsedajúcim.)
Paška, Pavol, predseda NR SR (2012-11-07):
Hlasujeme. (Hlasovanie.) 130 prítomných, 118 bolo za, 12 sa zdržalo. Návrh sme schválili. Ďakujem pekne, pán spravodajca. Na základe návrhu pána spravodajcu pána poslanca Gašparoviča o návrhu pána poslanca Branislava Škripeka na novelu zákona č. 445 budeme hlasovať až o 17.00 hodine. A teraz poprosím pána poslanca Kadúca, aby uviedol hlasovanie v prvom čítaní o návrhu pána poslanca Miroslava Beblavého a pani poslankyne Lucii Žitňanskej na vydanie zákona č. 40, je to Občiansky zákonník, tlač 254. (Hlasovanie o návrhu poslancov Národnej rady Slovenskej republiky Miroslava Beblavého a Lucie Žitňanskej na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 254.)
Blanár, Juraj, podpredseda NR SR (2021-07-02):
Prezentujte sa a hlasujte o návrhu pána spravodajcu. (Hlasovanie.) 89 prítomných poslancov, za hlasovalo 83, proti nebol žiaden, zdržali sa 5, 1 nehlasoval. Konštatujem, že sme tieto body schválili. Nech sa páči, pán spravodajca.
Tomáš, Erik, poslanec NR SR (2017-12-01):
Pani kolegyňa Cigániková, ja si myslím, že som bol celkom korektný a slušný vo svojom príspevku, že, veď tak (reakcia z pléna), nie, nie, veď tak to chcem začať, ale pán Beblavý si vybral taký iný spôsob boja, taký osobnejší a asi ma dobre poznáte, že dobre, ja ho viem prijať. Takže, pán poslanec, po prvé chcem povedať, že absolútne trvám na tom, čo som povedal, že toto opatrenie sa nedotkne zamestnancov. A po ďalšie, už keď ste teda vytiahli tie životopisy, ja som v tom vašom nenašiel, že by ste študovali medicínu a vyjadrujete sa k týmto veciam. Za to som v ňom našiel, že ste vyštudovali aj vysokú školu múzických umení, divadelnú réžiu. Tak to asi zodpovedá tomuto vášmu vystúpeniu. A pán poslanec Beblavý, nie som to ja, ale vy, ktorý máte v novinárskych kruhoch prezývku Vševedko, že vy viete všetko, k všetkému sa viete vyjadriť, je to vaša prezývka. Ja mám nejaké iné prezývky, ale táto patrí výlučne vám. No a napokon vy už ste preliezli toľkými pravicovými vládami v rôznych funkciách a tie pravicové vlády nikdy, nikdy neznižovali zdravotné odvody, naopak zaviedli tú legendárnu Zajacovu dvadsiatku a tá legendárna Zajacova dvadsiatka je prilepená aj na vašom čele, pán Beblavý. Ďakujem.
V. Veteška, podpredseda NR SR: (2005-03-16):
M. Abelovský, podpredseda: Ďakujem, pán podpredseda, vážené panie poslankyne, páni poslanci, predkladám spoločnú správu, ktorú ústavnoprávny výbor prijal a dostali ste ju do poslaneckých lavíc ako tlač 959a. Ústavnoprávny výbor ako výbor gestorský k návrhu poslankyne Národnej rady pani Kataríny Tóthovej na vydanie zákona, ktorým sa dopĺňa zákon 140/1961 Zb. Trestný zákon v znení neskorších predpisov podáva Národnej rade podľa § 79 odsek 1 o rokovacom poriadku spoločnú správu výborov Národnej rady Slovenskej republiky. Národná rada uznesením z 20. januára 2005 pod číslom 1449 pridelila návrh poslankyne pani Kataríny Tóthovej na vydanie zákona, ktorým sa dopĺňa Trestný zákon, ústavnoprávnemu výboru, Výboru Národnej rady pre obranu a bezpečnosť, Výboru Národnej rady pre ľudské práva, národnosti a postavenie žien. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh poslankyne Národnej rady pani Kataríny Tóthovej na vydanie zákona, ktorým sa dopĺňa Trestný zákon, odporučili Národnej rade schváliť: Výbor Národnej rady pre obranu a bezpečnosť uznesením z 8. 3. 2005 a Výbor Národnej rady pre ľudské práva, národnosti a postavenie žien uznesením z toho istého dňa. Ústavnoprávny výbor Národnej rady neprijal platné uznesenie, nakoľko predložený návrh nezískal potrebnú podporu nadpolovičnej väčšiny prítomných členov podľa § 52 ods. 4 zákona Národnej rady o rokovacom poriadku. Z uznesení výborov Národnej rady Slovenskej republiky pod bodom III tejto správy vyplývajú tieto pozmeňujúce návrhy, pozmeňujúce a doplňujúce návrhy. Nebudem ich čítať, sú uvedené v tlači, ktorú som citoval. Bod IV. Skladajú sa z dvoch častí I a II, ktoré prijal Výbor Národnej rady pre ľudské práva, národnosti a postavenie žien a Výbor Národnej rady pre ľudské práva, národnosti a postavenie žien prijal aj k článku II a má vzťah k účinnosti tohto zákona. Gestorský výbor odporúča hlasovať o pozmeňujúcich a doplňujúcich návrhoch osobitne v bode 1 a osobitne v bode 2. Gestorský výbor na základe stanovísk výborov k návrhu poslankyne Národnej rady, ktorým sa dopĺňa Trestný zákon, navrhol tento zákon schváliť. Pán podpredseda, otvorte rozpravu.
Hrnčiar, Andrej, podpredseda NR SR (2019-01-29):
Tri faktické poznámky. Nech sa páči, pani poslankyňa Verešová.
M. Kotian, poslanec: (2009-04-15):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh zákona spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli v predloženom návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o tom, že návrh zákona bude mať dopad na verejné financie, nebude mať dopad na hospodárenie podnikateľskej sféry a iných právnických osôb a ani na životné prostredie a na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky problematika návrhu zákona nie je upravená v práve Európskych spoločenstiev a nie je upravená ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1056 z 31. marca 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 10. júna 2009 a v gestorskom výbore do 12. júna 2009. Vážená pani predsedajúca, otvorte, prosím, všeobecnú rozpravu.
Saková, Denisa, poslankyňa NR SR (2022-06-16):
Ďakujem veľmi pekne za slovo. Pán predseda, ja môžem povedať, že v niekoľkých bodoch si presne zhrnul podstatu tej veci, o ktorom, alebo respektíve o ktorých tu dnes sa bavíme v súvislosti s odvolaním ministra hospodárstva pána Sulíka. Po prvé v tom, že zasiahla Slovensko kríza, bezprecedentná kríza a nezasiahla len Slovensko, ale celú Európu, ale dokonca celý svet, a presne tak, ako iné krajiny bojujú s touto krízou, tak aj naša vláda by s touto krízou mala bojovať, a preto vieme dnes adresne povedať, čo naša vláda robí a čo naša vláda nerobí. A druhý bod, ktorý si jednoznačne sprioritizoval bolo, že traja zodpovední ľudia, ktorí sú na Slovensku vo vláde, a je to premiér, je to minister hospodárstva, ktorý má funkciu vicepremiéra pre ekonomiku, ešte raz opakujeme, vicepremiér pre ekonomiku, pre niektorých kolegov z SaS, a je to minister financií, ktorí tu majú robiť zásadné opatrenia, aby slovenská ekonomika a hlavne Slovensko nebolo v takej situácii, v akej dneska Slovensko je. A keď už sa bavíme o vicepremiérovi pre ekonomiku, tak skutočne nevideli sme tu doteraz žiadnu radu, ktorá by zasadala pod jeho vedením, ktorá by navrhovala rôzne opatrenia a dnes sa tu bavíme len o jeho pôsobení ako ministra hospodárstva. A keď už sa bavíme, teda ako ostatní kolegovia z SaS hovoria, o jeho pôsobení ako ministrovi hospodárstva, tak treba povedať, že Richard Sulík, čo sa týka Bruselu, a ak tu bola možnosť niečo dojednať v Bruseli, tak nespravil nič a zlyhal na plnej čiare. Pretože ceny benzínu a ceny nafty obetoval za to, že rozpráva tu o nejakých podnikateľských kilečkách a podobných opatreniach, ale, žiaľbohu, z toho on nemôže vyjsť ako kompetentný minister, keď tankujeme najdrahší benzín a najdrahšiu naftu z pomedzi všetkých európskych štátov. Ďakujem.
Blanár, Juraj, podpredseda NR SR (2021-10-27):
Ďakujem, pán spoločný spravodajca. Otváram rozpravu. Do rozpravy som nedostal žiadnu písomnú prihlášku. Dávam teda možnosť teraz prihlásiť ústne do rozpravy. Pán spravodajca Peter Kremský. Ešte niekto ďalší? Ak nie, tak uzatváram možnosť prihlásiť sa do rozpravy. Pán spravodajca, nech sa páči, máte slovo.
Bugár, Béla, podpredseda NR SR (2018-06-13):
Pán poslanec Ďurovčík.
I. Štefanec, poslanec: (2008-01-31):
Pán predseda, dajte, prosím hlasovať.
P. Paška, predseda NR SR: (2007-12-05):
Nech sa páči, ale, samozrejme, pokiaľ trváte na zvolaní poslaneckého grémia, rád sa s vami stretnem. Len upozorňujem, že budeme musieť prerušiť rokovanie a nebude môcť pokračovať rozprava. Takže, keď môžeme, navrhujem, aby sme sa stretli po 19.00 hodine. (Ruch v sále.) Prerušujem, vyhlasujem prestávku a zvolávam poslanecké grémium. (Prestávka.) (Po prestávke.)
Senko, Ján, poslanec NR SR (2011-03-23):
Pán podpredseda, keďže spoločná správa neobsahuje žiaden pozmeňujúci návrh, dajte hlasovať o tom, že návrh zákona prerokujeme v treťom čítaní ihneď.
Paška, Pavol, predseda NR SR (2014-04-01):
Pán poslanec, koľko ste tam mali podpisov?
Krajčí, Marek, poslanec NR SR (2021-12-09):
V mojom pozmeňovacom návrhu vyhadzujem von kompletne celé nové ustanovenie vládneho zákonu o vývoze plazmy. Takže kto tam nechce mať ani toto ustanovenie, tak, samozrejme, by mal hlasovať za, kto tam to ustanovenie vládneho návrhu zákona chce mať, bude hlasovať proti.
Glváč, Martin, podpredseda NR SR (2016-09-13):
Procedurálny návrh, poprosím.
Želiezka, Ľubomír, poslanec NR SR (2012-12-13):
Ďakujem pekne za slovo. No, čo už, pán kolega Poliačik, ja nebudem búchať tu po lavici, budem sa snažiť z tohto miesta vyslať jasne signál a hlavne mladých ľuďom. To, čo ste tu natárali, na to skutočne treba mať silný žalúdok. Vy sa pasujete, pán Poliačik, na odborníka za všetko. Vám keď dá skalpel, pôjdete operovať. Jednoducho operácia sa podarila, pacient zomrel. Vy kritizujete človeka, pána ministra za to, že už konečne sa našiel človek, ktorý chce urobiť v školstve poriadok. A nedá mi, pán kolega, vy ste ma k tomu vyprovokovali, aby som sa vrátil k včerajšiemu môjmu vystúpeniu, kde ste tiež tárali o športe všetko možné a nemožné. No ale čo už čakať, vážený pán Poliačik, od človeka, ktorý obhajuje drogy, ktorý nabáda mladých ľudí, aby brali drogy, ktorý sa ich snaží dokonca aj zlegalizovať. Veď sme boli svedkom v tejto sále, ako váš bývalý koaličný partner vám sypal na hlavu injekčné striekačky, vážený pán Poliačik. Takýto človek, ako ste vy, ide poučovať, ide rozprávať o školstve, ide rozprávať o športe, kde sa učia mladí ľudia a kde športujú mladí ľudia. Pán kolega, boli ste niekedy na nejakom športovom podujatí naživo? Asi nie. Vy ste to videli z ponorky, aj to bola kalná voda. Ďakujem pekne.
Paška, Pavol, predseda NR SR (2012-06-20):
V poriadku.
Mihál, Jozef, poslanec NR SR (2014-11-10):
(Zvukový záznam z vystúpenia rapera pod umeleckým menom Ego.)
Grendel, Gábor, podpredseda NR SR (2021-11-11):
Prezentujme sa a hlasujme. (Ruch v sále a zaznenie gongu.) (Hlasovanie.) Prítomných 135 poslancov, za 43, proti 53, zdržalo sa 36, nehlasovali 3. Tento pozmeňujúci návrh nebol schválený.
Laššáková, Jana, podpredsedníčka NR SR (2014-07-08):
Nech sa páči, pán poslanec Mikloško.
Danko, Andrej, predseda NR SR (2019-04-02):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Nehézovej. Nech sa páči, pani poslankyňa.
Zmajkovičová, Renáta, podpredsedníčka NR SR (2014-07-08):
Pán poslanec Huba.
Saloň, Marián, poslanec NR SR (2022-11-11):
Ďakujem pekne. Richard, ja nadviažem na tvoje záverečné slová a zdôrazním to ešte raz, že našou úlohou dnes neni tu vyvolávať konflikt, ale riešiť veľmi závažnú situáciu, ktorá nastala. Ja sa nepovažujem za odborníka v zdravotníctve, a preto sa skôr sústredím na to z regionálneho pohľadu. Pretože som zo Starej Ľubovne a Starej Ľubovne sa to týka veľmi vážne. Je to jedna moderná nemocnica, vybudovaná nemocnica, tí, ktorí ste z tejto oblasti, ju poznáte. Pozná ju aj sám pán minister, lebo viackrát sme sa tam stretli už. Dala tam výpoveď polovica lekárov s tým, že čo mám informácie, lebo mnohých lekárov poznám, keďže mesto je malé. Tí lekári sú odhodlaní ísť dokonca. A to, ako si spomínal, Richard, tam sú celé oddelenia. Sú to štyri oddelenia – gynekológia, chirurgia, neurológia a interné oddelenie. To znamená, že ak to dotiahnu do konca, 1. 12. nemocnica zhasne. A ja si neviem sám predstaviť, čo bude potom. Pretože v tomto regióne je v ohrození Kežmarok, je ohrozený Poprad so svojou nemocnicou, a takisto aj prešovská nemocnica. Čiže bude to jedna veľká katastrofa. Tak ja pevne verím, že to riešenie sa nájde. A dobre si Richard povedal, že minister zdravotníctva má veľmi ťažkú úlohu. Ja sa s Vladom Lengvarským poznám osobne, pretože sme spolupracovali štyri roky na ministerstve obrany a úprimne mu držím palce, aby tú podporu našiel v predsedovi vlády, pretože tu konečne predseda vlády by sa mal postaviť a zohrať dôležitú úlohu a zatlačiť na ministra financií, aby tie peniaze našli. Lebo ak dokázali nájsť tie peniaze na iné rozpočtové kapitoly, tak musia nájsť peniaze aj na ministerstvo zdravotníctva a na riešenie tohto vážneho problému, lebo tu je buď zlé, alebo ešte horšie a katastrofálne riešenie.
K. Tóthová, poslankyňa: (2006-08-03):
Takže z hľadiska vášho rezortu myslím, že vládny program, ktorý prerokovávame, nič takého nebezpečného, ako ste vy mali vo vašom rezorte vo vládnom vyhlásení, u nás také nenájdete. Ďakujem.
Ľ. Kaník, minister práce, sociálnych vecí a rodiny SR: (2003-05-20):
Z uvedeného dôvodu sa podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, aby nedošlo k ďalším značným hospodárskym škodám, odporúča Národnej rade Slovenskej republiky uzniesť sa na skrátenom legislatívnom konaní o vládnom návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov. Ďalším z dôvodov je, že ak sa má dosiahnuť uvedená úspora, novela zákona o verejnej službe by mala nadobudnúť účinnosť od 1. júla 2003 z dôvodu, že týmto dátumom začína obdobie polroka, za ktorý by zamestnancovi vo verejnej službe ďalší plat patril. Ďakujem, to je všetko.
Číž, Miroslav, podpredseda NR SR (2015-05-14):
Ďakujem. Pán poslanec Mikloško.
Blaha, Ľuboš, podpredseda NR SR (2024-04-19):
Na faktické poznámky bude reagovať pán poslanec Gábor Grendel, nech sa páči.
Pellegrini, Peter, predseda NR SR (2015-09-23):
Prezentujme sa a hlasujme o návrhu pána spravodajcu prideliť tento návrh určeným výborom, určiť gestorský výbor, ako aj lehoty na jeho prerokovanie. Ďakujem, pán spravodajca. (Hlasovanie.) Prítomných 129 poslancov, za hlasovalo 128 poslancov, zdržal sa 1 poslanec. Konštatujem, že aj tento návrh sme schválili. Pani poslankyňa Grečková uvedie hlasovanie o bode 60 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 178/98 Z. z. o podmienkach predaja výrobkov na trhových miestach (tlač 1643). [Hlasovanie o vládnom návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1643.]
Maďarič, Marek, poslanec NR SR (2011-05-18):
Pán poslanec Jurčík, pozrite sa do dôvodovej správy tohto zákona, tam nájdete napísané, že Zákonník práce má podporiť vytváranie nových pracovných miest. Nepoznám vás, a tým pádom si v živote nedovolím tvrdiť, či vy poznáte, alebo nepoznáte hodnotu peňazí. Myslím si, že ani vy mňa nepoznáte, tak si odpustite také hodnotenia. A, pán poslanec Kalist, k tým sestričkám. No ak ste nepochopili, prečo som spomenul zdravotné sestry, tak ste nepochopili nič. Pretože, viete, politik, aj vládny politik, nemusí vždy vedieť pomôcť ľuďom, ale nikdy ich nesmie ponížiť. Nesmie k nim byť arogantný. Ďakujem. (Potlesk.)
Jurinová, Erika, podpredsedníčka NR SR (2015-10-01):
Ďakujem, pán spravodajca. Otváram všeobecnú rozpravu. Nemám žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Uzatváram možnosť prihlásiť. Pani poslankyňa Šípošová je prihlásená ako jediná a zároveň jej dávam slovo.
Laššáková, Jana, podpredsedníčka NR SR (2013-05-28):
S reakciou pán poslanec Osuský. Nech sa páči.
Burian, Jozef, poslanec NR SR (2019-09-17):
Ďakujem, pán predsedajúci. Vážené kolegyne, kolegovia, dovoľte, aby som predložil spoločnú správu výborov Národnej rady Slovenskej republiky na vydanie zákona č. 571/2009 o rodičovskom príspevku v znení neskorších predpisov. Národná rada uznesením pridelila tento návrh ústavnoprávnemu výboru a výboru pre sociálne veci, určila gestorský výbor, výbor pre sociálne veci, predmetný návrh prerokovali oba výbory a oba výbory schválili. Z uznesení je jeden pozmeňujúci návrh, ktorý gestorský výbor odporučí schváliť. Spoločná správa výborov bola prerokovaná, bola odsúhlasená na výbore pre sociálne veci 10. septembra a týmto uznesením poverila mňa ako spoločného spravodajcu, aby som predložil uvedený návrh zákona v Národnej rade Slovenskej republiky. Poprosím, pán predsedajúci, a otvorte rozpravu.
Paška, Pavol, predseda NR SR (2014-05-16):
Pekné predpoludnie, dámy a páni, poprosím vás o registráciu v hlasovacom zariadení. Budeme hlasovať o jednom prerokovanom bode. Je to vládny návrh zákona o nadobúdaní vlastníctva a poľnohospodárskeho pozemku, vládny návrh, ktorý prerokovávame v druhom čítaní v skrátenom konaní. Poprosím pána poslanca Záhumenského, aby uvádzal hlasovanie. (Hlasovanie o vládnom návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov , tlač 977.)
P. Hrušovský, predseda NR SR: (2004-05-27):
(Hlasovanie.) 121 prítomných, 119 za, 1 sa zdržal, 1 nehlasoval. Návrh uznesenia sme schválili. Prosím teraz pani poslankyňu Edit Bauer, aby predniesla návrh uznesenia k prerokúvanému návrhu na priznanie odmien členom Dozornej rady Sociálnej poisťovne za výkon funkcie v dozornej rade . Nech sa páči, pani poslankyňa.
Kyselica, Lukáš, poslanec NR SR (2021-06-23):
Takže žiadam, aby bol prerokovaný bod programu 46, tlač 583, a to na návrh skupiny poslancov Národnej rady Slovenskej republiky na vydanie zákona č. 55/2017 Z. z., ktorým sa mení a dopĺňa zákon o štátnej službe a o doplnení a zmene niektorých zákonov v znení neskorších predpisov, dňa 24. 6. 2021 v čase od 9.00, teda zajtra ráno.
Grendel, Gábor, podpredseda NR SR (2021-05-03):
Poslanec Svrček, s faktickou.
Brocka, Július, poslanec NR SR (2011-12-08):
Pán predseda, dajte hlasovať o návrhu uznesenia, ktorým schvaľujeme rozpočet Sociálnej poisťovne na rok 2012.
Paška, Pavol, predseda NR SR (2013-03-26):
Poďme hlasovať, pán spravodajca. Dobre? Pán poslanec, nabudúce musíte požiadať v rámci rozpravy vy alebo spravodajca o vyňatie bodu. Takže poďte, pán spravodajca.
Matej, Ondrej, poslanec NR SR (2011-03-23):
Ďakujem pekne za slovo, pán predseda, v rozprave vystúpili traja poslanci. Pani poslankyňa Sabolová podala procedurálny návrh, aby sme hlasovali o jednotlivých bodoch samostatne, preto vás, pán predseda, prosím, dajte hlasovať o pripomienke č. 1 pána prezidenta s odporúčaním gestorského výboru neschváliť.
Jurinová, Erika, podpredsedníčka NR SR (2013-09-20):
Chce sa vyjadriť aj pán spravodajca? (Reakcia spravodajcu.) Nech sa páči, dávam vám slovo.
Jurinová, Erika, podpredsedníčka NR SR (2014-11-10):
Teraz som to povedala.
Kolíková, Mária, ministerka spravodlivosti SR (2022-02-15):
Ďakujem pekne. Ja chcem tiež poďakovať pánovi poslancovi Beluskému za jeho príspevok. Má to logiku presne, čo ste povedali, ale nám sa nepodarilo túto časť vyrokovať zatiaľ. Komunikujeme o tom aj s ministerstvom financií. Samozrejme, aj za predkladateľa môžem povedať, že sme určite otvorení tomu, aby sme o tom rokovali v rámci druhého čítania. Nech sa páči. Ďakujem pekne.
Jakab, Elemér, poslanec NR SR (2018-02-01):
Prosím, dajte hlasovať o druhom pozmeňujúcom návrhu pani poslankyne Remišovej.
Ďuriš Nicholsonová, Lucia, podpredsedníčka NR SR (2019-02-08):
Zvyšní dvaja prihlásení poslanci, teda pani poslankyňa Cigániková a pán poslanec Matovič, sa nenachádzajú v rokovacej sále, takže vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. Áno, nech sa páči, pán spravodajca.
Počiatek, Ján, poslanec NR SR (2011-09-14):
Ja ti, pán poslanec, ďakujem, že si to tu tak zvizualizoval, lebo ja som si úplne presne nevedel predstaviť, ako tá budova naozaj vyzerá, a som naozaj unesený. To je naozaj pekná diera, kde tá budova je. A je úplne jasné, že obhajoba z vašej strany musí byť naozaj veľmi vyčerpávajúca, pretože po vzhliadnutí týchto fotografií si myslím, že je takmer až nereálne obhajovať výhodnosť umiestnenia daňového úradu v Košiciach v tejto budove. Ja som v tejto súvislosti dosť zvedavý, kam sa presunie Daňové riaditeľstvo z Banskej Bystrice do Bratislavy, predpokladám, že v duchu týchto praktík to bude niekde na Rendéze alebo pri spaľovni v Slovnafte. To je možno celkom dobrá lokalita, adekvátna tej košickej. Je absurdné tvrdiť, že toto je naozaj vhodná lokalita pre občanov, ktorí ten úrad budú používať. A v duchu hesla, že tie služby pre občanov sa majú skvalitňovať, tak toto je cesta naozaj úplne opačným smerom. Taktiež je veľmi zaujímavé tvrdiť, že v Bratislave ten daňák tiež nie je v centre, čo tu niekto tvrdil, ale pritom je to naozaj z pomerov bratislavských naozaj v centre a je to neporovnateľné s tými Košicami. Ďakujem.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 148, za 83, proti 13, zdržalo sa 52 poslancov. Návrh sme schválili. Teraz vás prosím, pán poslanec, aby ste uviedli hlasovanie o bode 63 v prvom čítaní o vládnom návrhu zákona, ktorým sa mení a dopĺňa zákon o cenných papieroch (tlač 499). [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 499.]
Pellegrini, Peter, predseda NR SR (2015-06-16):
Pán poslanec Hudacký, reakcia na faktické poznámky, nech sa páči.
Gröhling, Branislav, poslanec NR SR (2016-09-08):
Pán minister, ďakujem veľmi pekne. Vyslovme, prosím vás, že u nepedagogických pracovníkov hovoríme o kuchárke, školníkovi, vedúcej školskej jedálne, mzdovom účtovníkovi, hospodárovi. Vy sám určite viete, že keď je človek hladný, tak tá kuchárka nás zachráni. Učitelia určite vedia, že keď chcú dostať tú mzdu, tak musí ten mzdový účtovník všetky veci urobiť. Títo ľudia pracujú pri duševnej práci v šestke a sedmičke platobnej triede a pre fyzické práce v jednotke, dvojke a trojke, ktorá nie je ani minimálna mzda, ona sa potom dorovnáva. Takže začínajú pri 405 eurách, alebo poprípade ďalšom navýšení. Môžete mi teraz, prosím vás, teda verejne dať nejaký záväzok, že pri najbližšom zvyšovaní platov budete bojovať aj za týchto ľudí, ktorí tvoria školstvo? Ale úplne mi stačí odpoveď iba áno alebo nie. Ďakujem.
Sulík, Richard, predseda NR SR (2011-07-07):
Prosím, hlasujte teraz. (Hlasovanie.) Prítomných 144 poslancov, hlasovalo 84 za, 60. Tento návrh sme schválili. Národná rada sa uzniesla, že návrh zákona prerokuje v druhom čítaní.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 140 poslancov, za 90, proti 12, zdržalo sa 38. Konštatujem, že sme tento návrh schválili. Ďalej budeme hlasovať o bode 24 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve. Je to tlač 1356. Prosím spravodajkyňu z výboru pre ľudské práva a národnostné menšiny pani poslankyňu Jarmilu Vaňovú, aby uviedla hlasovanie. Nech sa páči, máte slovo, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa mení zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 1356.)
Zmajkovičová, Renáta, podpredsedníčka NR SR (2014-02-07):
Ďakujem. Vyhlasujem všeobecnú rozpravu za skončenú. Chcem sa opýtať, pán navrhovateľ, nech sa páči, záverečné slovo.
J. Mikolaj, podpredseda vlády a minister školstva SR: (2007-05-18):
Aktuálny materiál sleduje vývoj stanovísk Slovenskej republiky k právnym aktom Európskej únie za obdobie štvrtého štvrťroka roku 2006. Materiál sa skladá z tabuľky prerokovaných právne záväzných aktov Európskej únie predložených Európskou komisiou. V rámci tejto tabuľky sa nachádza informácia o aktuálnom opise stavu rokovaní pri jednotlivých právnych aktoch a pozíciách Slovenskej republiky k nim. V súčasnosti venujeme veľkú pozornosť transpozícii zákonov, kde sme mali v minulosti, ale ešte i dnes máme resty. Na každom rokovaní vlády sa snažíme odstraňovať transpozičný deficit. Materiál bol vypracovaný na základe podkladov zaslaných zástupcami jednotlivých rezortov, ktorých pôsobnosť je priamo spätá s prerokovanými právnymi aktmi. Materiál nemá vplyv na zamestnanosť ani na životné prostredie, ani na podnikateľské prostredie. Z tohto dôvodu sa ani nevyhotovuje doložka finančných, ekonomických, environmentálnych vplyvov a vplyvov na zamestnanosť a podnikateľské prostredie. Materiál bol 21. marca 2007 prerokovaný a schválený na 36. zasadnutí vlády Slovenskej republiky bez pripomienok. Ďakujem pekne.
P. Paška, predseda NR SR: (2008-05-21):
(Hlasovanie.) 143 prítomných, 86 za, 39 proti, 18 sa zdržalo. Sme v treťom čítaní . Otváram rozpravu. Neprihlásil sa nikto. Vyhlasujem ju za skončenú a budeme hlasovať.
Dostál, Ondrej, poslanec NR SR (2019-11-29):
Pani poslankyňa Červeňáková, no s tým zdravotníctvom je to podobne ako s viacerými inými sektormi, nielen teda že problém je v tom, že koľko je peňazí, ale to, akým spôsobom sa vynakladajú. Je dosť dobre možné, že tak, ako sme si dnes mohli vypočuť rozhovor Dobroslava Trnku s Jánom Počiatkom, tak čoskoro si vypočujeme nejaký podobný rozhovor nejakého iného predstaviteľa SMER-u alebo SNS s Dobroslavom Trnkom, tam toho ešte zrejme je nahraté dosť, ktorý sa bude týkať zdravotníctva, ktorý sa bude týkať niektorej z tých zdravotníckych káuz, kde tiež tých peňazí bokom utieklo teda požehnane. Ale druhá vec, ktorú by som chcel teda poznamenať alebo vyzdvihnúť, je, že o zdravotníctve tu už hovorila moja kolegyňa z poslaneckého klubu SaS, teda ste sa vy vyjadrili k, a opäť je to, opäť je to hlas z opozície. Mne teda chýba, že tu, že tento dostatočný priestor, ktorý sme vytvorili na diskusiu o štátnom rozpočte, teda ktorý si vytvorili kolegovia z vládnej koalície, nikto z kolegov z vládnej koalície nevyužíva, lebo teda pani poslankyňa Sárközy tiež nehovorila o zdravotníctve, no neviem, či pán poslanec Baláž, ktorý je jediný ďalší prihlásený z koaličných poslancov, teda druhý je. Robert Fico to nestihol, lebo bol na nejakej prechádzke, tak, tak sa nestihol prihlásiť, možno aspoň s faktickou v utorok sa prihlási. Nerozumiem tomu, prečo iba opoziční poslanci diskutujú o rozpočte a koaliční nie, no. Tak možno je to taký spomienkový optimizmus, že aspoň pán minister Kažimír sa zapájal do rozpravy, keď bol, kým bol ministrom.
Laššáková, Jana, podpredsedníčka NR SR (2014-11-10):
Pani poslankyňa Gabániová.
P. Paška, predseda NR SR: (2010-03-09):
(Hlasovanie.) 128 prítomných, 77 za, 51 sa zdržalo. Schválili sme návrh novely zákona č. 43/2004 Z. z. o starobnom dôchodkovom sporení. Pani poslankyňa Rošková uvedie hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím . Je to tlač 1494.
Kollár, Boris, predseda NR SR (2023-03-30):
Prosím, prezentujme sa a hlasujeme. (Hlasovanie.) Prítomných 135 poslancov, za 1, proti 35, zdržalo sa 95, nehlasoval 1... Pardon, nehlasovali 4. Uvedený návrh sme neschválili.
P. Paška, predseda NR SR: (2007-05-11):
Pán Jozef Mikuš je určený spravodajca. Poprosím ho o informáciu.
B. Bugár, podpredseda NR SR: (2002-03-21):
Pán poslanec Danko, nech sa páči, môžete pokračovať.
Mazurek, Milan, poslanec NR SR (2021-05-10):
Pán poslanec Benčík, síce ste k problému, ktorý tu prejednávame dnes, nepovedali zhola nič a mali ste svoju slohovú prácu o Ficovi, čo mňa sa nejakým spôsobom nedotýka, ale potrebujem alebo považujem za potrebné zhodnotiť niekoľko vecí, ktoré ste spomenuli vo svojom prejave. Pretože mňa už nebaví počúvať to, ako sa ľudia vám podobní obúvajú neustále do policajtov, ktorí robili svoj zákrok, robili svoju robotu v Moldave nad Bodvou, kde len tesne predtým bol pokus o vraždu policajta, ktorý tam zasahoval. Keby vám, pán Benčík, zaťali sekerou do ruky, tak jak zaťali tomu policajtovi, ktorý si robil bežnú svoju robotu, chcel by som vidieť, či by ste mali plnú hubu rečí o tom, ako chudáčikovia boli bití policajtmi. A fascinuje ma na tom najviac to, že proti týmto policajtom, ktorým ja ďakujem za to, čo tam urobili, ďakujem im za to, že odvážne zasiahli voči kriminálnikom, voči nebezpečným asociálnym živlom. Keby ľudia ako vy žili priamo v blízkosti, v susedstve týchto komunít a museli od rána do večera znášať to, čo musia znášať ľudia, ktorí v blízkosti takýchto problémových lokalít žijú, či by ste aj potom mudrovali o tom, ako tu dochádza k bitiu zúfalých a diskriminovaných ľudí. Hovorili ste o kauze Gorila. O tom, aké je to, aké je to strašné, keď tam nejakého politika spomínajú. A vo vašej vláde je minister spravodlivosti človek, ktorého v kauze Gorila nazývajú peňaženka. A v závere svojho prejavu ste povedali, že vy by ste sa tu postavili a bránili Milana Krajniaka. Aký meter používate, pán Benčík? Spáva sa vám dobre s takýmto svedomím? Spáva sa vám dobre, keď tu hovoríte o tom, že kauza Gorila je závažný spis, a potom poviete, že vy by ste jedného z jej aktérov, ktorí rozkrádali Fond národného majetku, obhajovali tu v pléne? Nehanbíte sa?!
Vašečka, Richard, poslanec NR SR (2017-03-31):
Ďakujem za slovo. Keďže sme už aj všetci unavení, tak by som to znova odľahčil tematickým vtipom. Viete, čo je horšie ako piatok trinásteho? Pondelok šestnásteho. Viete a to naznačuje to, že ľudia majú radi víkend, majú radi nedeľu, je to úplne normálne. Je to tak v nás, môžme sa pozerať na určité zmeny, ktoré sa dejú v spoločnosti a, samozrejme, tie sú normálne a prirodzené a je to tak stále v dejinách. Ale je tu kdesi čosi hlboko, nejaký náš pracovný rytmus a tá nedeľa je tu dostupná. Tu je návrh zákona, s ktorým môžme niečo urobiť. Je nám jasné, že teraz sme možno tí, ktorí len roztáčame diskusiu. My sme s Ankou Verešovou, ako spomínala v úvode, 2. novembra na tlačovej konferencii vyzvali aj vládne strany, aby rokovali a aby na tom pracovali. A skutočne čosi sa pohlo a vlastne na tejto schôdzi sme prijali novelizáciu, ktorá dáva voľno v štátne sviatky, čo berieme, ako sme povedali, podporujeme, ale nerieši to ten problém, ktorý sme nastolili. A viem, že aj vo vládnych stranách alebo v koaličných stranách sú dokonca programové hodnoty, ktoré tieto strany chcú presadzovať, a verím, že sa nám to v tomto volebnom období podarí. Toto je náš príspevok do diskusie. Budeme o ňom hovoriť aj teda v utorok, budem mať za sebou skúsenosť, že čo je lepšie, že či pracovný týždeň alebo víkend. A tak sme začali túto tému pred nedeľou a skončíme ju po nedeli. Takže ja vám ďakujem za to, že sme si mohli vypočuť také skvelé vystúpenie Anky Verešovej a prajem vám krásny víkend, zvlášť si vychutnajte voľnú nedeľu.
M. Urbáni, poslanec: (2008-09-16):
Chcem ale poukázať na jeden fakt. Prechádzame fakt na nový systém meny, ktorý so sebou by mohol priniesť aj negatívne efekty a za to, že vláda sa snaží, aby tie dopady neboli také, aké by mohli byť, keby nebol istý poriadok, tak v tom nevidím nič zlého. Chcem poukázať na jednu situáciu, ktorá sa stala pred pár dňami v USA, ktoré, myslím, nikto z vás nepokladá za nejaký iný štát ako s dobre fungujúcou trhovou ekonomikou, kde prezident Bush vyhlásil teraz po hurikáne. Ak budú pumpári neodôvodnene zvyšovať ceny benzínu, že zasiahne a že bude ich regulovať a že ich bude sankcionovať. Že toto je len v prípade, ak by tu došlo k nejakým abnormálnym situáciám, ja to tak osobne beriem, a preto aj tento zákon podporím. Ďakujem pekne.
T. Cabaj, podpredseda NR SR: (2010-05-25):
Ako prvý s faktickou pán poslanec Mečiar.
Kučera, Karol, poslanec NR SR (2021-06-23):
Keďže sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem v súlade s rozhodnutím predsedu Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 13. septembra ´21 a v gestorskom výbore do 14. septembra ´21. Prosím, dajte o tom hlasovať, pán predsedajúci.
D. Lipšic, poslanec: (2008-06-18):
Druhá. Máte tu odborníkov na rokovací poriadok, pán spravodajca, pán podpredseda. Bolo že tu radosti a veselosti pred dvomi rokmi, keď sa hovorilo, ako sa robila legislatíva v minulosti a najvýraznejší príklad toho je, že v zákone o horskej službe bol návrh novelizovať zákon o premávke na pozemných komunikáciách, pričom išlo o zákon z dielne jedného ministra. A veselo tu bolo možno nielen z opojenia z volebného víťazstva, ale aj z niečoho iného, ale to nie je podstatné. Podstatné je, že to bolo tu vnímané ako príklad, ako sa kazí legislatívny proces v minulosti. Dnes to robíte v oveľa horšom variante a robíte to na každej parlamentnej schôdzi. Tak sa aspoň trochu v tichu zamyslite nad tým, čo ste tu predvádzali za šaškáreň pred dvomi rokmi, keď takýmto spôsobom neuveriteľne každú schôdzu przníte legislatívu. Aký súvis má vaša novela zákona so sčítaním obyvateľov, domov a bytov? Žiaden. Tam žiadna súvislosť nie je. A ak je problém napraviť chybu, ktorú ste sami spôsobili, tak nech príde vláda v skrátenom konaní s návrhom zákona, ak sú splnené podmienky. Ale aspoň si to čestne priznajte a nesnažte sa takýmto spôsobom ďalej kaziť už dosť pokazenú legislatívu.
B. Bugár, podpredseda NR SR: (2003-12-16):
Pán poslanec Ďaďo. V. Ďaďo, poslanec: Ďakujem pekne. Vážený pán predseda, pani podpredsedníčka, podpredsedovia Národnej rady, pán minister, kolegyne a kolegovia, v mene klubu poslancov Komunistickej strany Slovenska, chcem vám poželať príjemné a veselé najkrajšie sviatky roku, aby ste tieto sviatky prežili v kruhu svojich rodín, plní lásky a vzájomného porozumenia. Zároveň by som vám chcel poželať v mene nášho klubu, aby ste na Silvestra aspoň v jeden deň, posledný deň v roku zabudli na politiku a veselo sa bavili a zabavili svoje rodiny, ktorým chýbate po celý rok, tak ako im chýbame my. Teším sa na stretnutie začiatkom roku 2004 v plnom zdraví so všetkými poslancami. A klub KSS si želá len jedno, aby v budúcom roku všetci ste boli zdraví, aby sme boli šťastní, aby Národná rada Slovenskej republiky mala oveľa väčšiu dôveru v občanov, ako ju mala v tomto roku. Ďakujem, príjemné Vianoce. (Potlesk.)
Ďuriš Nicholsonová, Lucia, podpredsedníčka NR SR (2017-10-17):
S reakciou na faktické poznámky pán poslanec Fecko.
Grendel, Gábor, podpredseda NR SR (2022-02-18):
Pán poslanec Marián Saloň.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 125 poslancov, za 97, proti 5, zdržalo sa 20, nehlasovali 3. Konštatujem, že sme uvedený návrh schválili. Teraz vyhlasujem dvojminútovú prestávku a budeme ďalej pokračovať v rokovaní Národnej rady. (Prestávka.)
M. Hort, podpredseda NR SR: (2009-02-11):
A teraz ešte vás raz poprosím, pani kolegyňa, aby ste oznámili výsledok voľby člena Rady Slovenskej televízie. Nech sa páči.
Paška, Pavol, predseda NR SR (2012-10-17):
Hlasujeme. (Hlasovanie.) 143 prítomných, 82 bolo za, 42 proti, 19 sa zdržalo. Návrh sme schválili.
Kočiš, Eduard, poslanec NR SR (2020-04-24):
Ďakujem pekne, pán predsedajúci. Budeme sa snažiť, bude to naša priorita, zvážime, chceli by sme, uvažujeme, snáď, možno, vyhodnotíme, v blízkej budúcnosti, pripravíme, zriadime – toto je 90 % programového vyhlásenia vlády. Neurčitky, neurčitky, neurčitky. Žiaden merateľný ukazovateľ, kedy chcete spraviť to, kedy chcete spraviť hento, kedy budete uvažovať nad tým alebo kedy náhodou si sadneme na toto. Programové vyhlásenie vlády, tak ako ste, pán kolega Blanár, povedal, kritizujú odborníci vo všetkých sférach vplyvu, či už je to v zdravotníctve, financiách, sociálnych veciach, obrane, zahraničných veciach či dokonca v školstve, ktoré táto vláda má ako svoju top prioritu. A nekritizujú to odborníci na základe svojho politického trička alebo nejakého prílišného kamarátskeho vzťahu k terajšej opozícii, ale kritizujú naozaj odborníci, ktorí vedia, o čom rozprávajú, a tvrdia, že toto programové vyhlásenie vlády na základe jeho prezentovania nie je veľmi dobré. Dokonca ho niektorí považujú za úplný paškvil. Sociálna oblasť, ktorá vlastne je v tomto programovom vyhlásení vlády naozaj napísaná dobre, vláda v nej chce postupovať veľmi skryto. Niektoré veci chce podporiť, niektoré veci chce obmedziť, a tu musím súhlasím s pánom kolegom Blanárom, že tie veci, ktoré sú v sociálnej oblasti a pre ľudí urobené dobre a vidieť, že fungujú, mali by zostať zachované. To, čo budete považovať za menej atraktívne, skúste nejakým spôsobom nahradiť. Ale, prosím vás, nerušte veci, ktoré by mali ľuďom pomôcť. Ďakujem.
Bugár, Béla, podpredseda NR SR (2019-05-15):
Pán poslanec Klus; zapnite mikrofón pánovi poslancovi; nech sa páči.
Laurenčík, Milan, podpredseda NR SR (2020-09-23):
Na vaše vystúpenie evidujem šesť faktických poznámok. Nech sa páči, pani poslankyňa Jana Vaľová.
P. Hrušovský, podpredseda NR SR: (2002-05-21):
Páni poslanci, našli sa opäť okuliare. K tým prvým sa neprihlásil premiér vlády, ale pán minister hospodárstva. Takže márna bola vaša ponuka premiérovi. Páni poslanci, budeme pokračovať v rokovaní ďalšími bodmi programu 60. schôdze Národnej rady Slovenskej republiky. Mali by sme prerokovať teraz v poradí body 97 a 98, ktorými sú informácie predsedu Správnej rady Všeobecnej zdravotnej poisťovne ako aj správa ministra zdravotníctva o konkrétnych protikorupčných opatreniach na Ministerstve zdravotníctva Slovenskej republiky. Pani predsedníčka výboru Záborská ma informovala, že výbor pre zdravotníctvo ešte do tohto času neprijal uznesenia k týmto bodom programu, preto odporúčam, aby sme teraz rokovali o ďalšom v poradí návrhu zákona, ktorým je návrh poslancov Národnej rady Slovenskej republiky Kataríny Tóthovej a Jána Jasovského na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov, tlač 1552. Prosím teraz, aby za navrhovateľov predmetný návrh zákona odôvodnila a uviedla pani poslankyňa Katarína Tóthová. Dávam slovo pani poslankyni Tóthovej.
Laurenčík, Milan, podpredseda NR SR (2022-03-22):
Pani poslankyňa Monika Kozelová, nech sa páči.
Paška, Pavol, predseda NR SR (2012-10-16):
Ďakujem pekne, pán minister. Pán poslanec Susko je spravodajca k vášmu návrhu zákona.
Číž, Miroslav, podpredseda NR SR (2015-03-18):
Pán poslanec Hlina.
Zmajkovičová, Renáta, podpredsedníčka NR SR (2012-07-24):
Pán poslanec Hraško.
Hrnčiar, Andrej, podpredseda NR SR (2018-12-05):
Takže otváram rozpravu. Do rozpravy som dostal dve písomné prihlášky, pán Rastislav Schlosár, pani poslankyňa Natália Grausová. O slovo požiadal pán navrhovateľ. Nech sa páči.
M. Číž, podpredseda NR SR: (2007-09-11):
Takže, vážený pán minister, ďalším bodom rokovania našej schôdze je prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov . Vládny návrh zákona ste dostali ako tlač 345. Vážené kolegyne, kolegovia, návrh na pridelenie prerokovania vo výboroch je v rozhodnutí predsedu č. 347. Teda, pán minister, nech sa páči, uveďte predložený návrh zákona.
Paška, Pavol, predseda NR SR (2013-05-29):
Hlasujeme. (Hlasovanie.) 136 prítomných, 81 bolo za, 55 sa zdržalo. Schválili sme návrh uznesenia. Ďalej.